Diari Oficial de la Generalitat Valenciana


Sumari del DOGV 375, del 12-05-1986 (1986/806215)

RESOLUCIÓ de 18 d'abril de 1986, de la Direcció General d'Ensenyaments Mitjàns, per a l'establiment de noves especialitats d'ensenyaments i activitats Tècnico-professionals en el BUP.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   375

Data del DOGV
:   12-05-1986

Secció del DOGV
:   ALTRES DISPOSICIONS

Número del document
:   1986/806215


Data del document
:   18-04-1986

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 18 d'abril de 1986, de la Direcció General d'Ensenyaments Mitjans, per a l'establiment de noves especialitats d'ensenyaments i activitats Tècnico-professionals en el BUP.  
L'Ordre de 22 de març de 1975 (BOE de 18 d'abril) establí en l'Annex I les especialitats dels Ensenyaments i Activitats Tècnico-professionals en el Batxillerat Unificat i Polivalent.   
L'Ordre de 19 d'abril de 1985 (BOE de 27) establecí noves especialitats d'Ensenyaments i Activitats Tècnico-professionals en l'apartat Primer. Amb anterioritat, des del curs 1983-84, la Direcció General d'Ensenyaments Mitjans de la Conselleria de Cultura, Educació i Ciència havia introduït, amb caràcter experimental, noves especialitats d'aquests ensenyaments.   
Amb la finalitat de regular-ne i possibilitar-ne la implantació en els Centres i garantir alhora la qualitat educativa i la suficiència i eficàcia dels mitjans necessaris per al desplegament, aquesta Direcció General ha resolt:   
Primer. Les especialitats d'Ensenyaments i Activitats Tècnico-professionals establertes en l'Annex I de l'Ordre de 22 de març de 1975 (BOE de 18 d'abril) i en l'apartat Primer de l'Ordre de 19 d'abril de 1985 (BOE de 27), queden ampliades al territori de la Comunitat Valenciana a les que s'indica a continuació, de caràcter experimental:   
-Astronomia.   
-Mitjans Audio-visuals.   
-Ceràmica.   
Segon. Els Centres públics i privats de Batxillerat que vulgan d'establir alguna de les especialitats d'ensenyaments i activitats Tècnico-professionals a què fa referència l'apartat anterior, podran sol·licitar-ne autorització a la Direcció General d'Ensenyaments Mitjans.   
Tercer. Les sol·licituds, que es faran a proposta del Claustre de Professors i amb l'acord favorable del Consell Escolar en els centres públics i privats concertats, i del titular amb l'acord favorable dels òrgans de participació establerts en el corresponent reglament de règim interior, en el cas dels centres privats no concertats, hauran de tramitar-se a través dels Serveis Territorials d'Educació que pertoque abans del 30 de maig anterior al començament del curs en què es vulga d'iniciar els esmentats ensenyaments i les acompanyaran una Memòria on s'especifiquen els punts següents:   
a) Objectius, continguts, metodologia i sistema d'avaluació dels ensenyaments proposats. Serà imprescindible adjuntar-hi una relació de les activitats que hauran de realitzar-hi els alumnes.   
b) Material i mitjans didàctics de què dispose el centre i què necessàriament hauran de ser suficients per al desplegament dels ensenyaments sol·licitats.   
c) Professor o Professors del centre que se n'encarregaran amb expressió dels aspectes que n'acrediten la qualificació per ensenyar-les, alhora que les garanties imprescindibles de continuïtat dels ensenyaments proposats.   
d) Nombre d'alumnes que previsiblement les cursaran.   
e) Altres especialitats d'ensenyaments i activitats Tècnico-professionals cursades en el Centre, amb indicació del nombre d'alumnes que les estudien i dels grupos que hi pertoquen.   
Quart. Els Serveis Territorials d'Educació, abans del 15 de juny, trametran a la Direcció General d'Ensenyaments Mitjans les sol·licituds d'autorització, acompanyades amb l'informe del Servei d'Inspecció Tècnica d'Educació, en el qual es valoren els aspectes següents:   
a) Interés pedagògic dels ensenyaments pel que fa als continguts i a les activitats.   
b) Idoneïtat del material didàctic a l'abast.   
c) Qualificacions del professorat designat per al desplegament.   
d) Qualsevol altre que es considere d'especial interés.   
Cinqué. Els centres públics i privats concertats s'atindran als criteris següents:   
a) No es constituirà més d'un grup quan hi haja només 20 alumnes, ni més de dos grups amb 40 o menys de 40 alumnes, i així successivament, pel que fa a les EATPs d'Informàtica, Teatre i expressió corporal i Mitjans Audio-visuals. Quant a la resta de les EATPs caldrà atenir-se al que, en cada curs acadèmic, establesca amb caràcter general la Direcció General de Ensenyaments Mitjans.   
b) L'autorització concedida quedarà supeditada de tota manera a què el nombre d'alumnes realment matriculats a començament de curs en l'EATP sol·licitada siga com a mínim de 20 alumnes en l'assignatura corresponent al segon curs de BUP, i a què es garantesca la continuïtat en el centre de l'esmentada EATP en el tercer curs per als alumnes que s'hi hagen inscrit el curs anterior.   
Sisé. En els expedients acadèmics, actes i llibres de qualificació escolar dels alumnes figuraran aquestes matèries amb l'expressió d'EATP i entre parèntesis la denominació que hi pertoque.   
Seté. L'autorització que es concedesca podrà ser revocada quan no es complesca algun dels requisits que l'han motivada.   
Vuité. Cap centre no practicarà els ensenyaments sol·licitats fins que no haja rebut l'autorització expressa per a l'establiment i el desplegament.   
València, 18 d'abril de 1986. -El Director General d'Ensenyaments Mitjans: Xavier Paniagua i Fuentes.